Diari Oficial de la Generalitat Valenciana


Sumari del DOGV 4022, del 15-06-2001 (2001/5478)

Concurs. Renovació de les xarxes i condicionament de vials del PERI 1.
----------------------------------------------------------------------

### Dades del document

Número de DOGV
:   4022

Data del DOGV
:   15-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5478


Data del document
:   29-05-2001

Organisme emissor
:   Ajuntament de Morella

Tipus de document
:   Concurs

Correcció d'errades

 Descriptors 

:   * Morella
    * contracte d'obres

Concurs. Renovació de les xarxes i condicionament de vials del PERI 1. [2001/F5478]
  
1. Òrgan de contractació: el Ple de l'ajuntament.
  
2. Modalitat d'adjudicació: expedient ordinari per procediment obert, mitjançant la forma de concurs.
  
Per acord del Ple de l'ajuntament del dia 28 de maig de 2001, ha sigut aprovat el plec de clàusules administratives particulars, el qual s'exposa al públic per un termini de vuit dies comptats a partir de l'endemà de la inserció d'aquest anunci en l'últim diari perquè s'hi puguen presentar reclamacions.
  
Al mateix temps s'anuncia concurs públic, si bé la licitació s'ajornarà, quan resulte necessari, en el supòsit que es formulen reclamacions contra el plec de clàusules particulars.
  
3. Contingut del contracte objecte de licitació: es tracta de la renovació de les xarxes i condicionament de vials del PERI 1, d'acord amb el plec de clàusules administratives, projecte tècnic redactat per l'arquitecte Lucas Castellet Artero i aprovat pel Ple de l'Ajuntament el 14 de setembre de 2000, que consta de memòria, plànols, plecs de condicions tècniques particulars, pressupost i programa de desenvolupament de les obres.
  
4. Tipus de licitació: el preu de licitació serà de vuitanta-vuit milions vuit-centes setanta-nou mil tres-centes setanta-nou pessetes (41.713.136 pessetes) a la baixa.
  
5. Lloc d'execució: municipi de Morella, carrers del PERI 1.
  
6. Termini d'execució: vuit mesos.
  
7. Nom i direcció on hauran d'enviar les ofertes: Secretaria de l'ajuntament, carrer de Segura Barreda, 28, municipi de Morella, CP 12595.
  
8. Data límit de recepció de les ofertes: el dia en què es complisquen 26 dies des de l'endemà de l'ultima publicació de l'anunci en qualsevol dels diaris oficials.
  
9. Obertura de les ofertes: tindrà lloc a la sala d'actes de l'ajuntament a les 12.00 hores del cinqué dia hàbil a comptar des de la finalització del termini de presentació de les proposicions, en acte públic.
  
Quan les proposicions s'envien per correu, el licitador haurà de justificar la data i hora que va efectuar l'enviament i comunicar-ho a l'òrgan de contractació mitjançant fax o telegrama, dins de la data i hora establits com a termini de presentació. Sense la concurrència d'aquests requisits no serà admesa la proposició si és rebuda amb posterioritat al termini assenyalat en aquest anunci.
  
10. Garantia provisional i definitiva: els licitadors acreditaran la constitució a la caixa de la corporació, a disposició de l'ajuntament d'una garantia de 630.666 pessetes equivalent al 2% del pressupost establit com a base de licitació, en la forma disposada en el plec de clàusules administratives.
  
L'adjudicatari està obligat a constituir una garantia definitiva per l'import del 4% del pressupost d'adjudicació, que haurà de establir-se a disposició de l'ajuntament en la forma prevista per a la garantia provisional.
  
11. Modalitats bàsiques de finançament i de pagament: el finançament es farà amb càrrec a la partida número 4360005 del vigent pressupost on existeix consignació suficient.
  
12. Condicions mínimes de caràcter econòmic i tècnic a què s'haurà d'ajustar-se el contractista: per a contractar amb l'administració el present concurs, serà requisit indispensable que el contractista haja obtingut prèviament la següent classificació: grup C, categoria D.
  
13. Criteris de selecció i model que s'utilitzaran per a l'adjudicació del contracte: els criteris que han de servir de base per a l'adjudicació són els següents, indicats per ordre decreixent de la importància que se li atribuïsca:
  
- Baixa en el preu.
  
- Millores en el projecte relatives a il·luminació i mobiliari.
  
14. La proposició es presentarà en la forma establerta en el plec de clàusules administratives, d'acord amb el següent
  
Model
  
Sr. /a ..., amb domicili a ..., municipi ..., CP ..., i DNI ..., expedit a ..., amb data ..., en nom propi (o en representació de ..., com acredite per ...), assabentat de la convocatòria de licitació per procediment obert mitjançant la forma de concurs, anunciada en el Butlletí Oficial de la Província de Castelló/Diari Oficial de la Generalitat Valenciana núm. ..., de data ..., em compromet a realitzar les obres de ..., pel preu de (lletra i numero) ..., IVA inclòs, d'acord amb el projecte tècnic i plec de clàusules administratives, que accepte incondicionadament i íntegrament, sense cap excepció, faig constar que mantinc l'oferta durant ... mesos, i no estic sotmés a cap de les circumstàncies establides en l'article 20 de la Llei de Contractes de les Administracions Públiques.
  
- Memòria amb les variants, alternatives o millores que s'ofereixen, i amb termini d'execució més curt que el que s'ha establit, si fa al cas.
  
- Acreditació, si fa al cas, d'haver licitat en l'obra del carrer de Segura Barreda i Marquesa Fuente del Sol.
  
I els següents documents:
  
a) Document nacional d'identitat o fotocòpia compulsada.
  
b) Escriptura de poder, convalidada i legalitzada, si fa al cas, si s'actua en representació d'una altra persona.
  
c) Escriptura de constitució de la societat mercantil inscrita en el Registre Mercantil, i número d'identificació fiscal, quan concórrega una societat d'aquesta naturalesa.
  
d) Aquells que acrediten la classificació del contractista, o justifiquen els requisits de la seua solvència econòmica, financera i tècnica o professional).
  
e) Declaració responsable davant notari, autoritat judicial o administrativa de no estar sotmés a prohibicions de contractar, conforme al articles 15 a 20 de la Llei de Contractes de les Administracions Públiques.
  
f) Resguard acreditatiu de la garantia provisional.
  
g) Les empreses estrangeres presentaran despatx expedit per l'ambaixada d'Espanya en el país respectiu, on es certifique que d'acord amb la seua legislació, té capacitat per a contractar i obligar-se, i declaració de sotmetre's a la jurisdicció dels jutjats i tribunals espanyols de qualsevol ordre, per a totes les incidències que de manera directa o indirecta pogueren sorgir del contracte, amb renúncia en aquest cas, al fur jurisdiccional estranger que pogueren correspondre-li.
  
Les persones físiques o jurídiques d'estats no pertanyents a la Comunitat Europea, a més d'acreditar la seua plena capacitat per a contractar i obligar-se d'acord amb la legislació del seu estat i la seua solvència econòmica i financera, tècnica o professional, hauran de justificar mitjançant informe de la respectiva representació diplomàtica espanyola, que s'adjuntarà a la documentació que es presente, que l'estat de procedència de l'empresa estrangera admet al mateix temps la participació d'empreses espanyoles en la contractació amb l'administració, en forma substancialment anàloga. I és necessari que aquestes empreses tinguen oberta sucursal a Espanya, amb designació d'apoderats o representants per a les seues operacions i que estiguen inscrites en el Registre Mercantil.
  
h) Aquells que acrediten estar al corrent del compliment de les obligacions tributàries i de seguretat social imposades per les disposicions vigents.
  
i) En el cas d'agrupació temporal d'empreses haurà de formalitzar-se allò disposat en l'article 24 de la Llei de Contractes de les Administracions Públiques.